Thomas Brodie-Sangster

Thomas Brodie-Sangster (tuntud ka kui Thomas Sangster; sündinud 16. mail 1990 Londonis) on inglise näitleja ja muusik, kes on tuntud kui Jojen Reed "Troonide mängus", John Tracy ITV sarjas "Thunderbirds Are Go", Sam [tegelikult Simon] "Nanny McPhees", Newt "Maze Runneri" filmisarjas ja Ferb "Phineases and Ferbis". Brodie-Sangsteri on mänginud sellistes dilmides nagu "Death of a superhero", "Bright Star" ja "Nowhere Boy". Ta oli ka "Star Warsis" näidelnud osas "The Force Awakens# ja rollis Netflixi minisarjas "Godless" Whitey Winnina, hiljem aga minisarjas "The Queen's Gambit" (2020) tegelase Benny Wattsina, mille eest oli ta ka nomineeriti.

Lapsepõlv

Thomas Sangsteri lapsepõlv möödus Londonis Southwarkis. Tema isa on Mark Sangster ja ema Tasha Bertram. Brodie-Sangsteri isa pere on pärit Šotimaalt Banchoryst. Tema vanaisa Anthony Bertram oli romaanikirjanik. Brodie-Sangsteril on õde Ava. Brodie-Sangster oskab mängida bassi ja kitarri ning ta õppis mängima vasakpoolset kitarri filmi "Nowhere Boy" vasakukäelise tegelase Paul McCartney rolli jaoks. Õppis ka filmi "Love actually" rolli jaoks trumme mängima.

Karjäär

2001. aastal sai Brodie-Sangster oma esimese filmirolli BBC telefilmis "Station Jim". Hiljem ilmus ta veel mõnda televisioonifilmile, sealhulgas "Bobbie's girl","Miracle of the cards" (Craig Shergoldi lugu) ja "Stig of the Dump". Ta võitis 43. iga-aastasel Monte Carlo televisioonifestivalil auhinna Golden Nymphi rolli eest minisarjas "Enrusted". Brodie-Sangsteri esimesem suurem teatrifilm oli "Love Actually" (2003), milles ta mängis Sami. Selle rolli (Sami) eest oli ta nomineeritud filmiauhinnale "Golden Satellite Award" ja "Young Artist Award".

Brodie-Sangster ilmus uuesti telesarjas "Feather Boy", kus mängis üht peategelast (Rober Noble). Järgmisena mängis Brodie-Sangster edukas filmis "Nanny McPhee" (2005), kus oli seitsmest lapsest vanima rollis.

2007. aastal mängis ta telesarja "Doctor Who" kahes jaos ("Human Nature" ja "The Family of Blood") koolipoiss Tim Latimeri. Osales külalisesinejana Big Finishi Doctor Who helidraamades "The Mind's Eye" ja "The Bride of Peladoni". Ta mängis Valerio Massimo Manfredi romaanil põhineva filmi "The Last Legion" (2007) tegelasi Romulus Augustulust ja Pendragoni ning esitas Disney Channeli animasarjas "Phineas ja Ferb" Ferb Fletcheri häälerolli. 

Brodie-Sangster mängis 2008. aastal Itaalias filmitud minisarjas "Pinocchio" tegelast Lampwick. Brodie-Sangster sai rolli samal aastal režissöör Jane Campioni filmis "Bright Star", kus mängis tegelast Samuel Brawne. Ta esines ka auhinnatud kunstniku Sam Taylor-Woodi lavastatud filmis "Nowhere Boy", kus mängis Paul McCartneyt. Brodie-Sangster mängis veel filmis "Some Dogs Bite" tegelast Casey ja Anthony McCarteni romaanil põhinevas Iiri filmis "Death of a Superhero" tegelast Donald Clarke.

2010. aasta jaanuaris liitus Brodie-Sangster bändiga "Winnet", milles tema ema annab vokaali. 

Lisaks mängis Brodie-Sangster 2011. aastal filmis "The Last Furlong" Liamit. 2011. aasta aprillis mängis ta külalisesinejana Briti politseidraama "Lewis" ühes osas Adam Douglast. 2012. aastal mängis ta filmis "The Baytown Outlaws", milles ta kehastab ratastoolis noort puudega meest. Mängis ka Ella Jonesi lavastatud "The Ugly Duckling" muinasjutust tehtud lühifilmis.

Aastatel 2013–2014 mängis Brodie-Sanfster HBO sarjas "Game of Thrones" Jojen Reedi.

2015. aastast hakkas ta esitama ITV loodud uusversioonist Gerry Andersoni nukusarja "Thunderbirds Are Go" tegelast John Tracyt. Brodie-Sangster mängis tegelast Newt (20. sajandi) Fox "Maze Runneri" triloogias, sealhulgas "The Maze Runner" (2014), "Maze Runner: The Scorch Trials" (2015) ja "Maze Runner: The Death Cure" (2018). BBC2 6-osalises telefilmis "Wolf Hall" kehastas Brodie-Sangster tegelast Rafe Sadler.

2017. aasta 24. mail ilmus filmile "Love Actually" 15-minutiline järg, mille üheks osatäitjateks oli Brodie-Sangster. Brodie-Sangster alustas Scott Franki loodud Netflixi läänedraama minisarjas "Godless" tegelase Whitey Winni rolliga. Seejärel mängis ta Franki järgnevas Netflixi minisarjas "The Queen's Gambit" (2020) maletaja Benny Wattsi. Mõlemad sarjad pälvisid kriitikute tunnustust ja viimasest sai Netflixi vaadatuim stsenaariumiga minisari.

Thomas Brodie-Sangster on osalenud ka kolmes muusikavideos ja võitnud kaks auhinda (2022 seisuga).

Välislingid




Kategooria:Suurbritannia filminäitlejad
Kategooria:Sündinud 1990